Α4-0183/95

Ψήφισμα σχετικά με την ανακοίνωση της Επιτροπής «Για την ενίσχυση της ανταγωνιστικότητας της ευρωπαϊκής βιομηχανίας μηχανοκατασκευών» (COM(94)0380 - C4-0216/94)

To Eυρωπαϊκό Κοινοβούλιο,

- έχοντας υπόψη την ανακοίνωση της Επιτροπής «Για την ενίσχυση της ανταγωνιστικότητας της ευρωπαϊκής βιομηχανίας μηχανοκατασκευών» (COM(94)0380 - C4-0216/94),

- έχοντας υπόψη την ανακοίνωση της Επιτροπής της 14ης Σεπτεμβρίου 1994, σχετικά με την πολιτική της Ευρωπαϊκής Ένωσης για την ανταγωνιστικότητα της βιομηχανίας (CΟΜ(94)0319 - C4-0140/94),

- έχοντας υπόψη την ανακοίνωση της Επιτροπής σχετικά με το πρόγραμμα εργασίας για την εφαρμογή των προβλεπομένων μέτρων (CΟΜ(94)0319),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Προϋπολογισμών (Α4-0183/95),

1. εκφράζει τη χαρά του για την πρωτοβουλία που ανέλαβε η Επιτροπή, σχετικά με την ενίσχυση της ανταγωνιστικότητας της ευρωπαϊκής βιομηχανίας μηχανοκατασκευών και για το πρόγραμμα εργασίας της, το οποίο συμβαδίζει με την φροντίδα της ΕΕ όσον αφορά τη βιομηχανική ανταγωνιστικότητα[semigr ]

2. φρονεί ότι η Ευρωπαϊκή Ένωση οφείλει να προωθήσει μορφές τεχνολογικής και οργανωτικής ανάπτυξης που θα καταστήσουν δυνατή, κυρίως, την καταπολέμηση της ανεργίας χωρίς η εργασία να καταστεί επισφαλής[semigr ]

3. υποστηρίζει την στρατηγική της Επιτροπής που αποσκοπεί στην προώθηση της καινοτομίας της βιομηχανίας κατασκευών σε τομείς όπως η πληροφορία και η επικοινωνία, τα νέα υλικά, οι «καθαρές» και φιλικές προς το περιβάλλον τεχνολογίες και η μικρομηχανική[semigr ]

4. εφιστά την προσοχή στη στρατηγική σημασία που έχει ο τομέας αυτός για την ευρωπαϊκή ανταγωνιστικότητα και για την ανάπτυξη φιλικών προς το περιβάλλον μέσων παραγωγής, δεδομένου ότι εφοδιάζει τη βιομηχανία γενικά με μηχανές και εξοπλισμό που επιβάλλεται να ανταποκρίνεται συνεχώς στις βιομηχανικές αλλαγές και τις περιβαλλοντικές ανάγκες[semigr ]

5. υπογραμμίζει το θετικό χαρακτήρα της συμβουλευτικής και πληροφοριακής διαδικασίας που διεξήχθη από κοινού με τη βιομηχανία και τα συνδικάτα και θεωρεί θεμελιώδους σημασίας τη διαρκή και αποτελεσματική επικοινωνία στο μέλλον, ανάμεσα στην Επιτροπή και την βιομηχανία του τομέα[semigr ]

6. εξαίρει τη σημασία που έχει η ανάκαμψη της ζήτησης για την τόνωση των επενδύσεων καθώς και τη σημασία που η ζήτηση αγαθών βασικού εξοπλισμού έχει για τη σταθερότητα και την ανταγωνιστικότητα της βιομηχανίας μηχανοκατασκευών της ΕΕ, μέσω της ενεργοποίησης της ενδιάμεσης κατανάλωσης και της απασχόλησης[semigr ]

7. φρονεί ότι η επαγγελματική κατάρτιση και η αύξηση της ειδίκευσης του εργατικού δυναμικού συνιστούν παράγοντες ανταγωνιστικότητας απαραίτητους για μια βιομηχανία σύγχρονη, δυναμική και γενεσιουργό θέσεων απασχόλησης[semigr ]

8. τονίζει τη σημασία του βιομηχανικού αυτού τομέα, με αύξηση εξειδικευμένου εργατικού δυναμικού, για την απασχόληση στην Ευρωπαϊκή Ένωση[semigr ]

9. φρονεί ότι η βιομηχανία μηχανοκατασκευών δύναται να διαδραματίσει σημαντικό ρόλο στην ενδυνάμωση του εξαγωγικού τομέα της ΕΕ, κυρίως δε με την προερχόμενη από της ΧΚΑΕ και τις υπό εκβιομηχάνιση χώρες ζήτηση, συμβάλλοντας στην αύξηση του μεριδίου στη διεθνή αγορά και του δυναμικού των θέσεων απασχόλησης της ΕΕ[semigr ]

10. ζητεί από τα κράτη μέλη να τονώσουν νέες μορφές οργάνωσης της εργασίας, την επένδυση κεφαλαίων, την κατάρτιση, την Ε& Α και την εφαρμογή καινοτομιών, στον τομέα των μηχανοκατασκευών, μεταξύ των άλλων βιομηχανιών[semigr ]

11. ζητεί την έγκριση μέτρων για την αντιμετώπιση των αρνητικών συνεπειών που έχουν για τον τομέα αυτόν οι διακυμάνσεις ανάμεσα στα ευρωπαϊκά νομίσματα, πράγμα που αποδεικνύει την ανάγκη καθιέρωσης ενιαίου νομίσματος εντός των προβλεπομένων προθεσμιών, προσφέροντας πληροφόρηση στις επιχειρήσεις σχετικά με τα μέτρα προστασίας από τους κινδύνους των συναλλαγματικών διακυμάνσεων και διευκολύνοντας την πρόσβασή τους σε αυτά[semigr ]

12. θεωρεί ότι, λόγω της έντονης παρουσίας μικρομεσαίων επιχειρήσεων τα διάφορα προγράμματα της ΕΕ και των κρατών μελών, που αφορούν τις επιχειρήσεις αυτές, θα πρέπει να λαμβάνουν υπόψη τις ιδιαίτερες ανάγκες του τομέα[semigr ]

13. ζητεί να εφαρμοσθεί μια επαρκής κοινοτική πολιτική όσον αφορά την επιβολή ελέγχων και κυρώσεων σε περιπτώσεις ανεπαρκούς μεταφοράς και εφαρμογής των κοινοτικών οδηγιών στην εθνική νομοθεσία[semigr ]

14. συμμερίζεται την άποψη ότι επείγει η θέσπιση βασικού νομικού πλαισίου που θα επιτρέπει στις επιχειρήσεις να προγραμματίζουν τις δραστηριότητές τους, και η προώθηση στα κράτη μέλη της μεταφοράς των οδηγιών της ΕΕ που αφορούν τον τομέα στο εθνικό δίκαιο, και ζητεί επίσης να εξασφαλιστεί η διοικητική απλοποίηση της εφαρμογής των κοινοτικών ρυθμίσεων[semigr ]

15. ζητεί από την Επιτροπή να διατηρήσει όσο το δυνατό λιγότερο χρόνο το ισχύον μεταβατικό καθεστώς του ΦΠΑ και να προβεί συντόμως σε πρόταση για ένα οριστικό σύστημα ΦΠΑ[semigr ]

16. επιμένει στην άποψη ότι το IV Πρόγραμμα - Πλαίσιο θα πρέπει να περιλαμβάνει τις ανάγκες Ε+Α της βιομηχανίας μηχανοκατασκευών στα επί μέρους προγράμματά του και ζητεί από τα κράτη μέλη να προχωρήσουν σε στενότερο συντονισμό των εθνικών τους προγραμμάτων έρευνας και ανάπτυξης του τομέα[semigr ]

17. ζητεί, λόγω της δομής των ΜΜΕ, να παρέχονται φορολογικά πλεονεκτήματα στις επιχειρήσεις εκείνες που επενδύουν σε Ε και Α, καθώς και καλύτερη πρόσβαση στην αγορά κεφαλαίου υψηλού κινδύνου στην Ένωση[semigr ] επιμένει στην ανάγκη διεθνικού συνεταιρισμού και συνεργασίας των επιχειρήσεων, περιλαμβανομένων εκείνων που βρίσκονται εγκαταστημένες σε λιγότερο ευνοημένες περιφέρειες, με στόχο την πρόσβασή τους στα κοινοτικά προγράμματα Ε και Α[semigr ]

18. υπογραμμίζει τη σημασία της επαγγελματικής κατάρτισης των εργαζομένων στον τομέα και την ανάγκη διασφάλισης της συνεχούς προσαρμογής τους στις τεχνολογικές καινοτομίες, με την εκμετάλλευση κοινοτικών προγραμμάτων όπως το ADAPT και το Leonardo[semigr ]

19. θεωρεί ότι τα συστήματα εκπαίδευσης θα πρέπει να στηρίξουν τα μηχανολογικά ινστιτούτα και τη σχέση τους με τα κέντρα επαγγελματικής κατάρτισης[semigr ]

20. ζητεί τη δημιουργία και προώθηση συνδέσμων μεταξύ των πανεπιστημίων, των τεχνικών σχολών και των ινστιτούτων επαγγελματικής κατάρτισης, της βιομηχανικής έρευνας, των εθνικών και τοπικών αρχών με τη βιομηχανία, με στόχο την επίτευξη μεταφοράς και συνεχούς ενημέρωσης των μεθόδων βέλτιστης πρακτικής, των φιλικών προς το περιβάλλον συστημάτων παραγωγής και των τεχνικών γνώσεων[semigr ]

21. ζητεί από την Επιτροπή να προωθήσει την αμοιβαία αναγνώριση των επαγγελματικών τίτλων, την υιοθέτηση κοινών ελάχιστων επιπέδων και τη συμμετοχή μαθητευόμενων νέων στα συστήματα επαγγελματικής κατάρτισης που σχετίζονται με επιχειρήσεις σε άλλα κράτη μέλη, ενισχύοντας έτσι την επαγγελματική ικανότητα καθώς και ειδική προώθηση των μειονεκτούντων νέων[semigr ]

22. θεωρεί αναγκαίο να υποστηριχθούν περισσότερο η εφαρμοσμένη και προσανατολισμένη στην ανάπτυξη έρευνα, η επίδειξη και η διάδοση για να διατηρηθεί η ηγετική θέση της Ευρώπης στον τομέα της τεχνολογίας, καθώς και ο συντονισμός σε ευρωπαϊκό επίπεδο μεταξύ των εκπροσώπων των βιομηχανικών τομέων και εκείνου της βιομηχανίας μηχανοκατασκευών[semigr ]

23. συμμερίζεται την ανησυχία που προκαλεί η εξαφάνιση ειδικευμένων εργατών, εξαιτίας των συνεπειών των μειώσεων προσωπικού και προτείνει την εφαρμογή ευέλικτων συστημάτων που θα είναι προϊόν διαπραγμάτευσης με τους εκπροσώπους των εργαζομένων και που θα επιτρέπουν τη διατήρηση ορισμένων στοιχείων της εργασιακής σχέσης και θα διευκολύνουν την επιστροφή σε περιόδους οικονομικής ανάκαμψης και ζητεί από την Επιτροπή να εξετάσει αναλυτικά τις διάφορες δυνατότητες με τις εθνικές αρχές, τις επιχειρήσεις και τις συνδικαλιστικές οργανώσεις[semigr ]

24. αναγνωρίζει ότι είναι ανάγκη να δημιουργηθεί ένας συνδετικός κρίκος μεταξύ των δυνατοτήτων της συνεχούς επιμόρφωσης, της ελαστικής οργάνωσης του χρόνου εργασίας και, ενδεχομένως, ενός περισσότερο μειωμένου χρόνου εργασίας[semigr ]

25. τονίζει ότι η εισαγωγή νέων μορφών οργάνωσης της εργασίας κατ'ουδένα τρόπο πρέπει να συμβάλει στο να καταστεί η εργασία επισφαλέτερη ούτε να παραβλέψει τη διαφύλαξη της αγοραστικής δύναμης των ημερομισθίων

26. ζητεί από την Επιτροπή την εναρμόνιση του ποσού των διαφόρων δημοσίων ενισχύσεων που επιτρέπει η ΕΕ για τις επιχειρήσεις της βιομηχανίας μηχανοκατασκευών στα διάφορα κράτη μέλη, λαμβάνοντας υπόψη τις περιφερειακές διαφοροποιήσεις (στόχος 1 και στόχος 2), και ζητεί να ενθαρρύνει τις μακροπρόθεσμες επενδύσεις στο εσωτερικό της ΕΕ[semigr ]

27. ελπίζει ότι η Επιτροπή θα παρέχει κατά διαστήματα λεπτομερεή στοιχεία, υπό μορφή αριθμών και γεγονότων, όσον αφορά τη συγκέντρωση και την αλληλεξάρτηση των επιχειρήσεων εντός της ΕΕ, τη μεταφορά επιχειρήσεων εντός της ΕΕ, και εκτός αυτής (ιδίως προς την Ανατολική Ευρώπη) και όσον αφορά τον αριθμό πτωχεύσεων στον τομέα αυτό[semigr ]

28. συνιστά στις επιχειρήσεις να εκμεταλλευτούν την πλουτοπαραγωγική πηγή που αντιπροσωπεύουν για την αγορά εργασίας οι νέες ειδικευμένες και δραστήριες νέες γυναίκες, κυρίως λαμβάνοντας υπόψη τη μειωμένη εκπροσώπησή τους στον τομέα αυτόν[semigr ]

29. ζητεί εναρμόνιση της εθνικής νομοθεσίας όσον αφορά τη χρησιμοποίηση μηχανών[semigr ]

30. διαπιστώνει με ανησυχία τη στενή οικονομική και τεχνολογική αλληλεξάρτηση ανάμεσα στον τομέα της βιομηχανίας μηχανοκατασκευών και το μεταλλευτικό τομέα της ΕΕ, ο οποίος βρίσκεται σε φάση έντονης αναδιάρθρωσης, καθώς και τα αρνητικά αποτελέσματα της σχέσης αυτής στην ανταγωνιστικότητα του τομέα μηχανοκατασκευών στη διεθνή αγορά και ζητεί από την Επιτροπή να υποβάλει στο Ευρωπαϊκό Κοινοβούλιο μελέτη σχετικά με την πτυχή αυτή[semigr ]

31. θεωρεί ότι πρέπει να υποστηριχθεί η διεθνής παρουσία της ευρωπαϊκής βιομηχανίας μηχανοκατασκευών, σε τρίτες χώρες και ιδιαίτερα στη Νοτιοανατολική Ασία, τη Λατινική Αμερική και την Ανατολική Ευρώπη, διευκολύνοντας τη συμμετοχή των ΜΜΕ[semigr ]

32. απαιτεί την αυστηρή χρησιμοποίηση των οργάνων εμπορικής άμυνας της ΕΕ απέναντι σε πρακτικές τρίτων χωρών που αντίκεινται στην πολιτική ανταγωνισμού και τη διαπραγμάτευση συμφωνιών αμοιβαίας αναγνώρισης οι οποίες θα εγγυώνται την έντιμη λειτουργία του εμπορίου[semigr ]

33. επιμένει στην ανάγκη ταχείας προσέγγισης των περί ανταγωνισμού νομοθεσιών των χωρών της Κεντρικής και Ανατολικής Ευρώπης, με τις οποίες η ΕΕ έχει συνάψει συμφωνίες σύνδεσης[semigr ]

34. αναθέτει στον Πρόεδρό του να διαβιβάσει την παρούσα έκθεση στο Συμβούλιο και την Επιτροπή.